Laat spaarveld só vir jou werk | Landbou
Soetveld wat vir 'n volle jaar laat rus is vir oorwintering. Foto's: Louis du Pisani
Veeboere moet nou reeds begin beplan vir die oorwintering van vee op spaarveld. Veral in die halfdroë gebiede van Suid-Afrika – gebiede wat minder as 600 mm reën per jaar kry – speel spaarveld 'n belangrike rol in die oorwintering van vee.
Hiermee word nie geïmpliseer dat spaarveld in die hoëreënvalgebiede onbelangrik is nie. Vee in daardie gebiede het dikwels net meer opsies as dié in die droër gebiede. Vrae soos die volgende word gereeld geopper wanneer boere oor opsies besin.
'n Gedeelte van die plaas word in die veld se groeiseisoen laat rus om in die volgende lente (of die droë tydperk van die jaar) bewei te word. Al die goeie en smaaklike weiding word dan uitgehou om in die voerbehoeftes van spesifieke vee, soos lammer-ooie, te voorsien.